**8. razred – 31. 3. 2020 in 2. 4. 2020**

Pozdravljeni, učenci!

Z velikim veseljem ☺ ☺ ☺ sem pregledovala včerajšnje naloge, povezane s Tolstojevo črtico Starejši brat. Velika večina jih je bila napisana pravilno in natančno, opazila pa sem tudi, da veliko bolj pazite pri pravopisu. Tudi napak, povezanih s »to presneto vejico« je vse manj.

A še vedno se kdo zmoti, kaj pomeni, da pripovedujemo, kaj pa, da opisujemo. Slogovnima postopkoma, predstavljenima spodaj, daj naslov: Opisovanje oz. Pripovedovanje. Rešitev najdeš na dnu strani.[[1]](#footnote-1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Govorimo/pišemo, kaj se je zgodilo, torej o dogodku. Začnemo s tem, kako se vse skupaj začne, nato govorimo/pišemo o tem, kako si sledijo posamezni dogodki, na koncu pa sporočimo, kako se dogajanje konča.

Običajno je v pretekliku.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lahko govorimo o osebi, rastlini, pojavu, predmetu … Navajamo njegove lastnosti (kakšen je, kaj ima). Veliko je samostalnikov in pridevnikov, med glagoli pa sta pogosta *biti* in *imeti.* Običajno je v sedanjiku.

Danes se bomo posvetili razliki med besediloma, v katerih prevladuje eden od teh dveh slogovnih postopkov.

Obravnavali bomo (naslov zapiši v zvezek):

**Opisovalno in pripovedovalno besedilo**

Zaradi izrednega stanja odpadajo vnaprej načrtovani dogodki, mdr. (med drugim) tudi olimpijske igre. Tako ne bomo videli vihranja olimpijske zastave. Veš, kakšna je? Poskušaj jo narisati v zvezek.

|  |
| --- |
| **?** |

Preveri, ali si narisal/narisala prav: odpri 1. del samostojnega delovnega zvezka na str. 103 in preberi besedilo Olimpijska zastava, nato pa spodaj (naloga c) označi, s katerim namenom je pisec napisal besedilo (odgovor najdeš na dnu strani).[[2]](#footnote-2)

Reši naloge od str. 103 (nal. 3) do str. 105 (nal. 8).

Preglej s pomočjo rešitev (avtorji SDZ so jih objavili na portalu Učim te):

**3. naloga:**

** Kakšen je njen videz.** ** Katere so njene sestavine in kaj pomenijo**.

Kdaj so jo prvič uporabili. Kdo jo je oblikoval in kako je nastajala.

** Kakšna je njena vloga oz. funkcija**. ** Kako jo uporabljamo**.

**4. naloga:**

**1** fotografija olimpijske zastave (nazorneje predstavi olimpijsko zastavo)

**3** fotografija z otvoritve olimpijskih iger (besedilo popestri, tako da je bolj privlačno)

**5. naloga:**

**a-naloga:**

A V več odstavkih je predstavljen kak podatek.

**B Vse o olimpijskih krogih izvemo iz enega odstavka.**

**b-naloga:**

Če bi vrstni red odstavkov zamenjali, bi bilo besedilo

nerazumljivo/**še vedno razumljivo.**

**6. naloga:**

**a-naloga:**

Olimpijska zastava **je** simbol olimpijskih iger. **Je** bele barve, na njej pa **so** olimpijski krogi, ki **so** znak Mednarodnega olimpijskega komiteja.

**b-naloga:**

V odstavku so uporabljeni različni glagoli, saj je predstavljeno DA **NE**

razgibano dogajanje.

V odstavku so uporabljene samo oblike glagola *biti*, **DA** NE

saj pisec predstavlja stanje.

Vsi glagoli so v pretekliku, saj je govor o dogodkih, DA **NE**

ki so se že zgodili in se ne bodo več ponovili.

Vsi glagoli so v sedanjiku, saj je govor o značilnostih, **DA** NE

ki se ne spreminjajo oz. veljajo dolgo časa.

Glagoli so v sedanjiku, saj je govor o tem, kar se dogaja DA **NE**

prav zdaj, v tem trenutku.

**c-naloga:**

sestavlja, si sledijo, sta, so, zaznamuje, je, predstavljajo, pomeni

Časovna oblika: **sedanjik**

**7. naloga:**

Prebral/-a sem

A obvestilo o tem, kdaj bodo izobesili olimpijsko zastavo.

**B opis tega, kakšen je videz olimpijske zastave, kaj pomeni in kdaj jo uporabljamo.**

C pripoved o tem, kako je nastala olimpijska zastava in kdaj so jo začeli uporabljati.

Č oceno tega, ali je olimpijska zastava likovno primerno zasnovana.

**8. naloga:**

Kadar opisujemo, **govorimo o splošnih značilnostih, ki veljajo dolgo časa**.

**Opisovalno besedilo**

V samostojnem delovnem zvezku na str. 105 najdeš značilnosti opisovalnega besedila, o katerih smo že nekajkrat govorili. Preberi besedilo v rumenem polju in nato v obliki miselnega vzorca izpiši bistveno.

Preberi še besedilo na str. 106–107 ter reši naloge od str. 107 (nal. 9 a) do str. 110 (nal. 15).

Preglej s pomočjo rešitev (avtorji SDZ so jih objavili na portalu Učim te):

**9. naloga:**

**a-naloga:**

Besedilo govori **o zgodovini** olimpijskih iger.

**b-naloga:**

Čas objave **4. maj 2008**

Kraj objave **tednik Nedelo**

Tvorec besedila **novinar Vane Fortič**

Naslovnik **bralec časopisa Nedelo**

**c-naloga:**

**A Da bi bralec vedel, kako so se razvijale olimpijske igre.**

B Da bi mu bralec sporočil kak nov podatek o olimpijskih igrah po letu 1896.

C Da bi se bralec kot športnik ali gledalec udeležil naslednjih olimpijskih iger.

Č Da bi se bralec vživel v vlogo antičnega športnika in uporabil svojo domišljijo.

**10. naloga:**

|  |  |  |
| --- | --- | --- |
| **Kaj se je zgodilo?** | **Kdaj se je zgodilo?** | **Kje se je zgodilo?** |
| Prvič so zapisali seznam olimpijskih zmagovalcev. | **Leta 776 pr. n. št.**  | V mestu Olimpija. |
| **Tekmovalci iz vse Grčije so 5 dni tekmovali v 20 disciplinah./Vrhunec olimpijskih iger** | V 6. in 5. stol. pr. n. št. | V antični Grčiji. |
| Cesar Teodozij prepove tudi olimpijske igre. | **Leta 391 n. št.** | V rimskem cesarstvu. |
| **Potekali so viteški turnirji, ki so bili privlačni za gledalce.** | V srednjem veku.  | Po Evropi. |
| Poteka »olimpijski« športni festival.  | V 17. stol. | **V Angliji.** |
| **Potekajo podobni športni dogodki kot v Angliji.** | Sredi 19. stoletja. | V Franciji. |
| Prve olimpijske igre moderne dobe. | Leta 1896. | **V Atenah.** |

**11. naloga:**

**a-naloga:**

V uvodu/**jedru**/zaključku.

**b-naloga:**

A Od najpomembnejšega podatka k najmanj pomembnemu.

**B Po časovnem zaporedju.**

C Po naključnem vrstnem redu.

Č Od zadnjega dogodka k prvemu.

**c-naloga:**

*Po smislu, npr.:*

Če bi odstavke in povedi v jedru besedila pomešali, bi bilo besedilo težje razumljivo/nerazumljivo/nejasno/nesmiselno.

**12. naloga:**

**a-naloga:**

V uvodu je pisec bralcu

**A napovedal, o čem bo govoril.**

B razložil, zakaj prav zdaj piše o olimpijskih igrah.

C povedal, na kaj posebnega ga olimpijske igre spominjajo.

Č na kratko obnovil vsebino besedila.

**b-naloga:**

V zaključku je pisec bralcu

A predlagal, da igre ohranjamo še naprej.

B ugotovil, po čem se olimpijske igre moderne dobe razlikujejo od antičnih.

C predvideval, kaj se bo z olimpijskimi igrami dogajalo v prihodnje.

**Č ugotovil, po čem so antične in sodobne olimpijske igre tako posebne.**

**13. naloga:**

**a-naloga:**

Govori **o posameznih igrah**/o olimpijskih igrah na splošno.

**b-naloga:**

so izvedli, so doživeli, je sodelovalo, je tekmovalo, so bile, so pripravili, so odpadle, sta divjali

**c-naloga:**

V odstavku so uporabljeni različni glagoli, saj je predstavljeno **DA** NE

razgibano dogajanje.

V odstavku so uporabljene samo oblike glagola *biti*, DA **NE**

saj pisec predstavlja stanje.

Vsi glagoli so v pretekliku, saj je govor o dogodkih, **DA** NE

ki so se že zgodili in se ne bodo več ponovili.

Glagoli so v sedanjiku, saj je govor o tem, kar se dogaja DA **NE**

prav zdaj, v tem trenutku.

**14. naloga:**

Prebral/-a sem

A obvestilo o tem, kdaj bodo potekale olimpijske igre.

B opis tega, kako so po navadi potekale antične igre in kako potekajo olimpijske igre moderne

dobe.

**C pripoved o tem, kako so se začele, širile in zamrle olimpijske igre v antiki in kako so jih**

**ponovno oživili.**

Č oceno tega, kakšen je pomen olimpijskih iger za priljubljenost športa in kako vplivajo na

vsakdanje življenje.

**15. naloga:**

Kadar pripovedujemo, **govorimo o poteku enkratnih dogodkov, ki se na enak način ne ponovijo več.**

**Pripovedovalno besedilo**

V samostojnem delovnem zvezku na str. 110–111 najdeš značilnosti pripovedovalnega besedila, o katerih smo že nekajkrat govorili. Preberi besedilo v rumenem polju in nato v obliki miselnega vzorca izpiši bistveno.

**Opisovalno in pripovedovalno besedilo - utrjevanje**

Utrjevanju je namenjena 16. naloga, ki je seveda ne boš reševal/reševala skupaj s sošolcem, ampak sam/sama. (Zadnja točka, tj. str. 133, »Ali vesta …«, ni obvezna.)

**Rešitve 16. naloge:**

**a-naloga:**

besedilo 1 **antične olimpijske igre**

besedilo 2 **olimpijske igre moderne dobe**

**b-naloga:**

*Na primer:*

Besedilo 1: **Skakanje atletov v antiki/Kako so v antiki skakali v daljavo**

Besedilo2: **Zimske olimpijske igre/Začetek zimskih olimpijskih iger**

**c-naloga:**

Besedili je napisal strokovnjak **za šport**, namenjeni pa sta predvsem vsem, ki jih zanimajo **skok v daljavo, mnogoskok in umetnostno drsanje/različni športi v preteklosti**. Prebrala/-i bi ju lahko v **leksikonu/na športnih straneh časopisov/v reviji, namenjeni športu**.

**č-naloga:**

* Antično skakanje **se je** bistveno **razlikovalo** od današnjega skoka v daljavo. Atleti **so** v rokah **držali** posebne kovinske ali kamnite uteži. **Tehtale so** do štiri kilograme in pol, pri odrivu **so** z njimi **zamahnili** naprej in pri doskoku nazaj. **Šlo je** za nekakšen mnogoskok, verjetno podoben današnjemu troskoku.

Osebne glagolske oblike v 1. besedilu so v pretekliku.

* Pisec je uporabil glagole v tej časovni obliki

A ker pripoveduje o enkratnem dogajanju v preteklosti, ki se ne bo več ponovilo.

**B ker opisuje dogajanje, ki se je v preteklosti velikokrat ponavljalo, danes pa se ne**

**ponavlja več.**

C ker pripoveduje o dogajanju, ki poteka prav zdaj, v trenutku pisanja.

Č ker opisuje dogajanje, ki se je včasih in se tudi danes velikokrat ponavlja.

D ker pripoveduje o tem, kaj se bo verjetno dogajalo v prihodnosti.

**d-naloga:**

|  |  |
| --- | --- |
| **Letnica** | **Dogodek**  |
| **1894** | Kot olimpijski šport predlagajo drsanje. |
| 1908 | **Sredi poletja izvedejo tekmovanje v umetnostnem drsanju.** |
| **1924** | **Priredijo poskusne zimske olimpijske igre/teden zimskih športov.** |
| **1925** | **Sprejmejo sklep o poteku posebnim zimskih iger.** |

* V besedilu so uporabljeni glagoli **v pretekliku**/sedanjiku.

Podatki so razporejeni **po časovnem zaporedju**/naključno.

Pisec opisuje dogajanje/**pripoveduje o poteku dogodkov**.

1. Levo je pripovedovanje, desno opisovanje. [↑](#footnote-ref-1)
2. Odgovor A: Da bi bralcu predstavil značilnosti olimpijske zastave. [↑](#footnote-ref-2)